Юлiя Раскiна: "Тыя складанасцi, якiя здаралiся падчас рэпетыцый, дзякаваць Богу, ужо забылiся - хаця ў мяне былi хвiлiны слабасцi i шкадавання самой сябе, калi здавалася, што я больш не магу i не хачу. Хацелася пайсцi i бразнуць дзвярыма - але куды тут бразнеш, калi да наступнага эфiру засталося чатыры днi! (Смяецца). Даводзiлася засоўваць сваё "я" глыбей i iсцi далей у залу працаваць. А самае яркае ўражанне - як мы выканалi танга (самi ад сябе такога напалу жарсцi не чакалi!) i як яго ацанiла журы. Дзеля такой рэакцыi, я лiчу, варта было прайсцi агонь, ваду i медныя трубы".